
Pöytäkirjan tarkastus<br>
Tarkastuspvm 3.9.2019<br>
<br>
Tarkastuspvm 3.9.2019<br>
<br>
Satu Jaatinen<br>
<br>

ympäristönsuojelusihteeri Anniina Jäntti, puh. 044 778 0277,<br>
sähköposti: etunimi.sukunimi@asikkala.fi<br>
palvelusihteeri Tiina Talvi, puh. 044 778 0276,<br>

<br>
Kokouksen laillisuuden ja päätösvaltaisuuden toteaminen<br>
YMPLTK 03.09.2019 § 58<br>
Hallintosäännön 103 §:n mukaan kokouskutsun antaa puheenjohtaja tai hänen estyneenä ollessaan varapuheenjohtaja. Kokouskutsu<br>
lähetetään jäsenille ja muille, joilla on läsnäolo-oikeus tai -velvollisuus, vähintään viittä päivää ennen kokousta. Kokouskutsu on postitettu jäsenille.<br>
Ehdotus<br>
<br>
Kokouskutsu on toimitettu 27.8.2019 lautakunnan jäsenille, kunnanhallituksen edustajalle, kunnanhallituksen puheenjohtajalle, kunnanjohtajalle, palvelualuejohtajalle sekä nuorisovaltuutetulle kunnan<br>
hallintosäännön mukaisesti, joten kokous todetaan asianmukaisesti<br>
koollekutsutuksi ja mikäli enemmän kuin puolet jäsenistä on saapuvilla, myös päätösvaltaiseksi.<br>
<br>
Päätös<br>
<br>
Ehdotus hyväksyttiin.<br>
__________<br>

03.09.2019<br>
<br>
Pöytäkirjantarkastajien valitseminen<br>
YMPLTK 03.09.2019 § 59<br>
Hallintosäännön 123 §:n mukaan pöytäkirja tarkastetaan toimielimen<br>
päättämällä tavalla. Kunkin kokouksen tarkastettu pöytäkirja siihen<br>
liitettyine oikaisuvaatimusohjeineen pidetään nähtävänä kunnan<br>
verkkosivuilla kuntalain 140 §:n mukaisesti.<br>
Ympäristölautakunnan tekemän päätöksen mukaan kokouspöytäkirja tarkastetaan valitsemalla kussakin kokouksessa kaksi pöytäkirjan tarkastajaa ja kokouspöytäkirja tarkastetaan viimeistään kolmantena työpäivänä kokouksesta.<br>
Ehdotus<br>
<br>
Ympäristölautakunta valitsee pöytäkirjantarkastajiksi lautakunnan jäsenet Satu Jaatisen ja Tuomo Riihilahden.<br>
<br>
Päätös<br>
<br>
Ympäristölautakunta valitsee pöytäkirjantarkastajiksi lautakunnan jäsenet Satu Jaatisen ja Heikki Laaksosen.<br>
__________<br>
<br>

<br>
Lausunto Metsä-Aakalan teollisuusalueen asemakaavan luonnosvaiheesta<br>
452/10.02.03/2018<br>
KHALL § 154<br>
Metsä-Aakalan teollisuusalueen asemakaavan vireilletulosta on ilmoitettu 24.10.2018 Päijät-Häme lehdessä. Kaavoittaja on laatinut<br>
asemakaavan liittyvät 17.6.2019 päivätyt, asemakaavan luonnosvaiheen karttaosan määräyksineen sekä luonnosvaiheen kaavaselostuksen liitteineen. Hankkeen osalta järjestetään tarvittaessa viranomaisneuvottelu erikseen sovittavana ajankohtana. Asikkalan kunnanhallitus on 15.10.2018, 215 § hyväksynyt osallistumis- ja arviointisuunnitelman ja asettanut sen nähtäville koko hankkeen ajaksi ja<br>
päättänyt asettaa hankkeen vireille. Osallistumis- ja arviointisuunnitelmaa täydennetään tarvittaessa suunnittelun edetessä.<br>
Asemakaava koskee aluetta, joka sijaitsee Asikkalan kunnan Vesivehmaan kylässä Lahdentien varrella. Suunnittelualueen laajuus on<br>
noin 7,8 hehtaaria, joka sisältää pääosin peltoaluetta. Suunnittelualueelle on tarkoitus mahdollistaa teollisuusrakentamista sekä tarkastella huoltoasema-alueen toiminta ja alueen sisäiset liikennejärjestelyt asemakaavatasolla. Vesivehmaan osayleiskaavassa alue on<br>
osoitettu työpaikka-alueen reservialueeksi, huoltoasema-alueeksi ja<br>
pientalovaltaiseksi asuntoalueeksi.<br>
Valmistelija/lisätietoja<br>
Tekninen johtaja Harri Hirvonen, puh. 044 778 0290,<br>
sähköposti: etunimi.sukunimi@asikkala.fi<br>
Ehdotus<br>
<br>
Kunnanhallitus hyväksyy Metsä-Aakalan<br>
teollisuusalueenluonnosvaiheen asiakirjat ja päättää asettaa ne<br>
MRL 62 §:n ja MRA 30 §:n mukaisesti virallisesti nähtäville.<br>
<br>
Päätös<br>
<br>
Ehdotus hyväksyttiin.<br>
__________<br>
<br>
YMPLTK 03.09.2019 § 60<br>
Kaavaluonnoksesta pyydetään ympäristölautakunnan lausuntoa.<br>
Valmistelijat/esittelijät<br>
Ympäristönsuojelusihteeri Anniina Jäntti<br>
puh. 044 778 0277, sähköposti anniina.jantti@asikkala.fi<br>
Rakennustarkastaja Tapio Tonteri<br>
puh. 044 778 0273, sähköposti tapio.tonteri@asikkala.fi<br>

Ympäristölautakunta lausuu seuraavasti:<br>
Kaavatien nimi tulee merkitä kaavaan. Kaavassa oleva tien nimestä<br>
muodostuu virallinen tien nimi. Kaavakarttaan on merkittävä selkeästi ne tontit, joilla melun ohjearvoja tulee noudattaa.<br>
Kaavamääräyksissä on määrätty, että pohjaveden pinnan yläpuolelle tulee jättää riittävä, vähintään kahden metrin korkuinen suojakerros.Selkeyden vuoksi kaavaan tulee määrätä alin rakentamistaso<br>
metreinä merenpinnasta.<br>
Määräyksiin tulee kirjata, että pohjavesialueella ei saa harjoittaa toimintaa tai säilyttää työkoneita, polttoaineita tai kemikaaleja niin, että<br>
siitä syntyy riski pohjaveden pilaantumiselle.<br>
<br>
Päätös<br>
<br>
Ptk:n tark.<br>

Oikaisuvaatimus purkamisluvasta 19-0056-P, VYK A-osa<br>
676/10.03.00/2019<br>
YMPLTK 03.09.2019 § 61<br>
Yksityishenkilö ja Vanhan Vääksyn kehittämisyhdistys ry ovat tehneet oikaisuvaatimuksen rakennustarkastajan purkamispäätöksestä<br>
koskien Vääksyn yhteiskoulun A-osan purkulupapäätöstä.<br>
Purkamislupapäätös on esityslistan oheismateriaalina.<br>
4.7.2019 jätetyssä yksityishenkilön oikaisuvaatimuksessa (jäljempänä oikaisuvaatimus 1) vaaditaan päätöksen kumoamista ja teknisen<br>
lautakunnan myöntämä hakemus purkulupien myöntämisestä on hylättävä tai käsittelyä on siirrettävä siksi, kunnes KHO on ratkaissut<br>
hakemuksen kunnanvaltuuston 4.6.2018 § 25 tekemän päätöksen<br>
purkamiseksi.<br>
Oikaisuvaatimusta 1 perustellaan seuraavasti:<br>
Rakennuksessa on tavattu vähäisiä sisäilmaongelmia ja rakenteissa<br>
on riskirakenteita. Asikkalan valtuusto on päättänyt, että rakennuk­<br>
set puretaan uuden rakennettavan koulun sekä tarvittavan pihan<br>
tieltä. Päätöksen purkuhakemus KHO:lle perustuu siihen, että val­<br>
tuuston jäsenet eivät ole saaneet oikeita ja riittäviä tietoja asian rat­<br>
kaisemiseksi.<br>
Harri Hirvosen vastineeseen huomautuksista:<br>
Työryhmä on tehnyt päätöksen B ja C ­osien osalta perustuen laa­<br>
jaan peruskorjauksen tarpeeseen ja siihen, ettei peruskorjauksen<br>
onnistumisesta ole varmuutta. Kuitenkaan tutkimuksen tuloksia ei<br>
ole annettu tiedoksi työryhmälle.<br>
B­D osien rakennushistoriallinen selvitys olisi pitänyt tehdä ennen<br>
purkuhakemuksen jättämistä. Sen tekeminen on myöhäistä lainvoi­<br>
maisen purkuluvan jälkeen. B­D osien osalta kulttuurihistoriallista ar­<br>
voa ei ole katsottu olevan, mutta niitä ei ole selvitetty. Riskirakenteet<br>
ovat menneen syksyn aikana konkretisoituneet ja koulussa on jou­<br>
duttu tekemään väliaikaisia järjestelyjä sisäilman laadun takaamisek­<br>
si.<br>
Rakennustarkastajan päätöksen perustelut:<br>
Päätöksessä on keskitytty pelkästään rakennushistoriallisiin arvoi­<br>
hin, lakiin, asetuksiin ja määräyksiin ja päätös on tehty niiden pohjal­<br>
ta. Päätöksessä ei oteta kantaa rakennuksen purkukuntoisuuteen.<br>
Vaikka hakemuksessa todetaan, että Vääksyn osayleiskaavan kaa­<br>
vamerkintöjen ja ­määräysten mukaan kohteessa on erityistä raken­<br>
nushistoriallista ja/tai historiallista ja/tai maisemallista arvoa, raken­<br>
nustarkastajan perusteluna todetaan: "Rakennuksessa on tehty vuo­<br>

<br>
sien saatossa paljon muutoksia, jotka eivät edusta 1920­luvun klas­<br>
sismia. Rakennuksen suojeluarvot on näin menetetty. Näillä perus­<br>
teilla katson, että rakennuksessa ei ole Vääksyn osayleiskaavassa<br>
mainittuja rakennushistoriallisia tai maisemallista arvoa ja purkami­<br>
nen ei merkitse rakennettuun ympäristöön sisältyvien perinne­, kau­<br>
neus­ tai muiden arvojen hävittämistä eikä haittaa kaavoituksen to­<br>
teuttamista."<br>
Päätösasiakirjassa todetaan Lahden kaupungin /Päijät­Hämeen<br>
maakuntamuseon antama 30.5.2018 lausunto, jota ei ole annettu<br>
tiedoksi missään vaiheessa tekniselle lautakunnalle, kunnanhallituk­<br>
selle tai kunnanvaltuustolle. Lausunnossa kerrottu ei siten ole voinut<br>
olla päätöksentekijöiden tiedossa. Lausunnosta muutoksenhaun<br>
kohteena asiakirjaan on tehty kirjauksia, mutta oleellinen lausuma<br>
on jätetty mainitsematta. Lausunto on täysin sivuutettu asian käsitte­<br>
lyn kaikissa vaiheissa. Kun laki edellyttää lausunnon pyytämistä, lain<br>
noudattamisen tarkoitus ei ole sillä täytetty, että lausunto kirjataan<br>
pyydetyksi ja vastaanotetuksi.<br>
Lausunnossa todetaan mm.<br>
Koulukokonaisuus on monelle taholle ja tasolle haarautuva. A­osa<br>
erottuu edelleen selkeimmin yhteiskoulun kokonaisuudesta ja on<br>
säilyttänyt pääosin vanhat julkisivunsa. Yksityisen kannatusyhdistyk­<br>
sen ja säätiön ponnistuksin syntynyt ja laajentunut Vääksyn yhteis­<br>
koulu on kulttuurihistoriallisesti merkittävä kokonaisuus ja 1920­lu­<br>
vun kivitalo on Vääksyssä harvinaisuus. Paikallisesti arvokkaana<br>
A­osa on merkitty Vääksyn osayleiskaavaan suojeltavana rakennuk­<br>
sena, SR­2. Modernin rakennusperinnön osalta Asikkalassa ei ole<br>
tehty inventointia eikä arvioitu yhteiskoulun lisärakennusten raken­<br>
nustaiteellista tai taajamakuvallista arvoa. Rakennusten yhdistämi­<br>
nen toisiinsa ja lisärakenteet ovat osin peittäneet eri osien rakenta­<br>
misajan ominaispiirteitä.<br>
Kun muuta edellä mainitusta selvityksestä poikkeavaa asiantuntija­<br>
selvitystä ei ole esitetty, jää vain ihmettelemään, mistä viisaus ra­<br>
kennustarkastajan rakennushistorialliseen päättelyyn on peräisin.<br>
Rakennustarkastajan päätöstä on tarkasteltava puhtaasti oikeudelli­<br>
sena kysymyksenä. Päätös tulee perustua tosiseikkoihin eikä henki­<br>
lökohtaisiin mielipiteisiin tai mieltymyksiin. Sen johdosta on todetta­<br>
va, että päätös on tehty vastoin maankäyttö­ ja rakennuslain mää­<br>
räyksiä ja siten kumottava.<br>
Purkamishakemus 27.2.2019 Korkeimmalle hallinto­oikeudelle on<br>
valituksen liitteenä.<br>
Vanhan Vääksyn kehittämisyhdistys vaatii valituksessaan ympäristölautakuntaa oikaisemaan rakennusvalvonnan tekemän päätöksen<br>
Vääksyn yhteiskoulun A-osan purkamisluvasta ja kumoamaan purPtk:n tark.<br>

kuluvan.<br>
Vanhan Vääksyn kehittämisyhdistys perustelee oikaisuvaatimusta<br>
seuraavasti:<br>
Kunnallislain mukaan oikaisuvaatimuksen viranhaltijan päätöksestä<br>
voi tehdä sekä tarkoituksenmukaisuus­ että laillisuusperustein. Van­<br>
han Vääksyn kehittämisyhdistys vetoaa purkuluvan kumoamiseksi<br>
seuraaviin laillisuusperusteisiin:<br>
1. Yhteiskoulun A­osa on suojeltu suojelumääräyksellä SR­2 Vääk­<br>
syn oikeusvaikutteisessa osayleiskaavassa (2010).<br>
SR­2 luokka: "Suojeltava rakennus tai rakennusryhmä. Kohteella on<br>
erityistä rakennushistoriallista ja/tai historiallista ja/tai maisemallista<br>
arvoa. Rakennus­ ja purkulupa­asioissa tulee pyytää lausunto Mu­<br>
seovirastolta tai ELY­keskukselta."<br>
Maankäyttö­ ja rakennuslain mukaan suojelumääräyksiä voidaan<br>
antaa sekä yleis­ että asemakaavassa. Yleiskaavan MRL 41.2 §:n<br>
mukaan, jos jotakin aluetta tai rakennusta on maiseman, luonnonar­<br>
vojen, rakennetun ympäristön, kulttuurihistoriallisten arvojen tai mui­<br>
den erityisten ympäristöarvojen vuoksi suojeltava, yleiskaavassa voi­<br>
daan antaa sitä koskevia tarpeellisia määräyksiä (suojelumääräyk­<br>
set).<br>
Vastaavasti MRL 57.2 §:n mukaan, jos jotakin aluetta tai rakennusta<br>
on maiseman, luonnonarvojen, rakennetun ympäristön, kulttuurihis­<br>
toriallisten arvojen tai muiden erityisten ympäristöarvojen vuoksi<br>
suojeltava, asemakaavassa voidaan antaa sitä koskevia tarpeellisia<br>
määräyksiä (suojelumääräykset). MRL:n 51 §:n mukaan asemakaa­<br>
va on laadittava ja pidettävä ajan tasalla sitä mukaa kuin kunnan ke­<br>
hitys taikka maankäytön ohjaustarve sitä edellyttää. Kunnan tulee<br>
seurata asemakaavojen ajanmukaisuutta ja tarvittaessa ryhtyä toi­<br>
menpiteisiin vanhentuneiden asemakaavojen uudistamiseksi (MRL<br>
60 §).<br>
Korkein hallinto­oikeus on ratkaisussaan 12.12.2008/3237 todennut,<br>
että kunnan velvollisuutena on huolehtia asemakaavojen pitämises­<br>
tä ajan tasalla, ja lausunut, että kun suojelumääräys oli annettu ase­<br>
makaavan jälkeen v.2008 vahvistetussa maakuntakaavassa ja ase­<br>
makaava, jossa suojelumerkintää ei ollut, oli vuodelta 1979, purka­<br>
misluvan myöntäminen olisi voinut merkitä maankäyttö­ ja rakennus­<br>
lain 139 §:n 1 momentissa tarkoitettujen rakennettuun ympäristöön<br>
sisältyvien arvojen hävittämistä ja purkulupaa ei voitu myöntää.<br>
Kun Vääksyn osayleiskaava on verrattain tuore (vahvistettu vuonna<br>
2010) ja kun suojellun rakennuksen käytössä, kunnossa tai muissa<br>
suojelutarpeeseen vaikuttavissa seikoissa ei yleiskaavan laatimisen<br>
jälkeen ole tapahtunut merkittäviä muutoksia, on osayleiskaavan<br>
katsottava ajantasaisen asemakaavan puuttuessa ohjaavan suojelu­<br>
määräysten osalta rakennusten käyttöä ja purkamislupa voisi merki­<br>
tä maankäyttö­ ja rakennuslain 139 § 1 momentissa tarkoitettujen<br>
Ptk:n tark.<br>

arvojen hävittämistä.<br>
Kun purkupäätöksen tarkoittaman kohteen asemakaava on jo yli 30<br>
vuotta vanha (MRL 60§:n mukaan jo 13 vuotta vanhaa kaavaa voi­<br>
daan pitää vanhentuneena) ja koska sen vuoksi on mahdollista, että<br>
purkulupapäätöksen kohteen suojelusta voitaisiin joko määrätä ajan<br>
tasaisessa asemakaavassa tai sen suojelusta voitaisiin päättää ra­<br>
kennussuojelulain mukaisesti, ei purkulupaa voida myöntää. KHO<br>
on todennut useassa ratkaisussaan, että MRL:n purkamislupajärjes­<br>
telmällä ei ole ollut tarkoitus luoda uudentyyppistä rakennusten pur­<br>
kamisen lupajärjestelmää, vaan sillä on ollut tarkoitus varmistaa, että<br>
kohteita, joilla voisi mahdollisesti olla suojeltavia arvoja, ei pureta il­<br>
man suojelua koskevan asian ratkaisua joko MRL:n vaatimukset<br>
täyttävällä kaavaratkaisulla (eli asemakaavalla) tai RakSL:n mukai­<br>
sella suojelupäätöksellä (mm. KHO 2002:74 ja 2002:73).<br>
Mikäli kunta haluaa VYK:n A­osan suojelumääräyksen arvioitavaksi,<br>
olisi sen näillä perusteilla käynnistettävä siis alueen asemakaavoi­<br>
tus.<br>
2. Maankäyttö­ ja rakennuslain 139 §:n 1 momentin mukaan purka­<br>
misluvan myöntämisen edellytyksenä on, ettei purkaminen merkitse<br>
rakennettuun ympäristöön sisältyvien perinne­, kauneus­ tai muiden<br>
arvojen hävittämistä eikä haittaa kaavoituksen toteuttamista.<br>
Päijät­Hämeen Maakuntamuseo on jo kahdessa lausunnossaan to­<br>
dennut, ettei purkuluvan myöntämiselle ole edellytyksiä.<br>
Maakuntamuseon mukaan koululla on merkittävää kulttuurihistorial­<br>
lista ja paikallista rakennushistoriallista arvoa ja purkuluvan myöntä­<br>
minen on vastoin maankäyttö­ ja rakennuslakia. Maakuntamuseon<br>
on katsottava edustavan asiantuntemuksen kannalta parhainta<br>
osaamista maankäyttö­ ja rakennuslain 139 §:n mukaisten perinne­,<br>
kauneus­ tai muiden arvojen arvioimiseksi. Näin ollen rakennustar­<br>
kastajan purkupäätöksessään tekemälle arviolle siitä, että kunnan<br>
muu rakennuskanta edustaisi tarpeellisessa määrin saman rakenta­<br>
misen ajanjaksoa kunnassa, ei voida antaa maakuntamuseon lau­<br>
suntoa kumoavaa merkitystä.<br>
Kohde kuuluu uusimmassa kulttuuriympäristöinventoinnissa Asikka­<br>
lantien alueeseen ja sillä tavoin liittyy muuhun rakennettuun ympä­<br>
ristöön, toisin kuin rakennustarkastaja on päätöksessään esittänyt.<br>
Rakennustarkastajan purkuluvasta tekemän päätöksen mukaan<br>
suojeluarvoja on menetetty kohteen edellisen, vuonna 1999 toteute­<br>
tun saneerauksen yhteydessä. Kun kohde on kuitenkin saneerauk­<br>
sen jälkeen saanut suojelumerkinnän Vääksyn osayleiskaavassa, jo­<br>
ka on laadittu vuonna 2008 eli 9 vuotta kohteeseen tehdyn sanee­<br>
rauksen jälkeen, ei voida katsoa, että purkamislupaa voitaisiin<br>
myöntää saneerauksen aiheuttaman suojelutarpeen poistumisen pe­<br>
rusteella.Rakennustarkastaja on lisäksi vedonnut kohteen ylläpidol­<br>
listen laiminlyöntien aiheuttaneen suojeluarvojen laskua siinä mää­<br>

rin, että kohdetta ei ole enää tarpeen suojella.<br>
Korkeimman hallinto­oikeuden oikeuskäytännön mukaan kaavassa<br>
suojeltavaksi määrätyn rakennuksen kunnossapitovelvollisuuden lai­<br>
minlyönti ei voi johtaa suojeluarvojen lopulliseen menettämiseen ja<br>
sen perusteella purkamisluvan edellytysten täyttymiseen (KHO<br>
2009:67). Tällä perusteella katsomme, että purkuluvan myöntämi­<br>
nen ei myöskään rakennuksen kunnon alentumisen perusteella ole<br>
mahdollista.<br>
Laillisuusperusteiden lisäksi Vanhan Vääksyn kehittämisyhdistys ry<br>
vetoaa seuraaviin tarkoituksenmukaisuusperusteisiin:<br>
1. Purkamislupahakemuksen perusteena on mainittu rakennuksen<br>
sisäilmaongelmat. Sisäilmaongelmat johtuvat kuitenkin aikanaan vir­<br>
heellisesti toteutetusta ilmanvaihdosta ja ne voidaan korjata toteutta­<br>
malla ilmanvaihto mm. niin, että korvausilma ei tule sisäilmaan ra­<br>
kenteiden läpi.<br>
2. Purkamislupahakemuksessa on viitattu rakennuksen riskirakentei­<br>
siin. Kyseisen ajankohdan rakennuksissa on yleisesti vastaavanlai­<br>
sia rakenteita. Tästä huolimatta rakennuksia ei sillä perusteella pu­<br>
reta, sillä riskirakenteiden olemassaolo ei ole ongelma, jos korjauk­<br>
set tehdään asiantuntevasti ja vanhaa rakennustapaa kunnioittaen.<br>
Maakuntamuseon lausunnon mukaan A­osan korjaamisesta olisi<br>
laadittava yksilöidympi tekninen tutkimus, jossa selviäisi tarpeellisten<br>
korjausten laajuus ja suositeltu toteutustapa. Tällöin myös korjaus­<br>
työn kustannukset täsmentyisivät. Tällä hetkellä korjausarvio poh­<br>
jautuu yli 90%:een rakenteiden uusimiseen, mikä ei historiallisen ra­<br>
kennuksen osalta ole kuitenkaan tarkoituksenmukaista.<br>
3. Purkamislupahakemuksen mukaan rakennuksessa on asbestilat­<br>
tioita ja muita haitta­aineita. Vastaavasti kuin riskirakenteita, on ky­<br>
seisen aikakauden rakennuksissa yleisesti käytetty asbestia ja mah­<br>
dollisesti muita haitta­aineita. Rakenteissa olevat tavanomaiset hait­<br>
ta­aineet muuttuvat haitallisiksi vain purkutilanteessa, tilojen nor­<br>
maalin käytön yhteydessä ne eivät aiheuta ongelmia. Tästä on myös<br>
maininta Polygon Finland Oy:n kartoituksessa ja näin ollen ne eivät<br>
myöskään voi olla purkamisperuste.<br>
4. Purkamislupahakemuksessa on kerrottu, että kohde ei sovellu ny­<br>
kyaikaiseksi koulurakennukseksi. Tällä viitataan ilmeisesti uuteen<br>
opetussuunnitelmaan. Koska uusi opetussuunnitelma ei edellytä<br>
koulurakennusten uusimista eikä se olisi mahdollista tai järkevää­<br>
kään niissä kunnissa, joissa koulurakennusten uusinvestointeihin ei<br>
muista syistä ole tarvetta tai mahdollisuutta, ei voida katsoa, että täl­<br>
lä perusteella voitaisiin hyväksyä suojellun rakennuksen purkami­<br>
nen. Vanhoissa rakennuksissa opiskellaan edelleen ympäri Suomea<br>
menestyksekkäästi.<br>

5. Kunta vetoaa purkamislupahakemuksessaan siihen, että raken­<br>
nukselle ei ole myöskään osoittaa muuta käyttöä, mikäli rakennusta<br>
ei opetuskäyttöön voi käyttää. Vanhan Vääksyn kehittämisyhdistys<br>
katsoo, että mahdollista muuta käyttöä ei ole kunnassa vielä edes<br>
kartoitettu ja tähän perusteeseen ei siis voida vedota. Purkulupaa on<br>
haettu valtuuston päätöksellä ”varmuuden vuoksi” ja se on tehty en­<br>
nen kuin muita käyttötarkoituksia on edes lähdetty selvittämään. Sel­<br>
vitys pitää tehdä yhteistyössä kunnan eri toimijoiden kanssa niin, et­<br>
tä kunnan ehdot uudelle käytölle on selvillä. Rakennuskannan suo­<br>
jelu on Suomessa pitkälti valtion ja kuntien vastuulla eikä voida pitää<br>
hyväksyttävänä sitä, että suojellun rakennuksen mahdollinen uusi<br>
käyttö jätettäisiin tosiasiallisesti selvittämättä.<br>
6. Käyttökelpoisten rakennusten purkaminen ja uusien rakentaminen<br>
rasittaa huomattavasti ilmastoa, mikä on täysin ristiriidassa Asikka­<br>
lan Hinku (hiilineutraalikunta) ­tavoitteiden sekä uuden opetussuun­<br>
nitelman arvoperustan kanssa, joka rakentuu myös kestävän kehi­<br>
tyksen välttämättömyydelle. Purkaminen olisi myös vastoin Asikka­<br>
lan kuntastrategiaa 2018–2021, jossa kunta on päättänyt toteuttaa<br>
Vääksyn kulttuuriympäristöohjelmaa, eli mm. huolehtimaan omista­<br>
miensa suojeltujen kiinteistöjen kunnosta esimerkillisesti.<br>
Asikkalan kunnan rakennusvalvontaviranomaisena ympäristölauta­<br>
kuntaa sitoo maankäyttö­ ja rakennuslaki sekä –asetus. Kantaes­<br>
saan tehtävässään virkavastuuta, ympäristölautakunnan jäsenten<br>
tulee huolehtia siitä, että lakia noudatetaan. Lopuksi toteamme, että<br>
rakennustarkastajan päätöksessä tekemä toteamus, että uusin<br>
Vääksyn kulttuuriympäristöohjelma ’Järvien ja harjun solmukohta’<br>
olisi huolimattomasti laadittu, on pöyristyttävä. Julkaisussa olevien<br>
kiinteistöjen tiedot on saatu omistajilta ja omistajat ovat tarkistaneet<br>
julkaisun tiedot sitä tehtäessä. Julkaisu on tehty sillä hetkellä saata­<br>
villa olevan tiedon perusteella. Rakennustarkastuksesta on pyydetty<br>
keväällä 2019 tietoja VYK:n kiinteistön historiasta ulkopuolisilta kult­<br>
tuuriympäristöasiantuntijoilta. Vanhan Vääksyn kehittämisyhdistys ja<br>
sen vapaaehtoiset toimijat ovat tehneet vuosien mittaan suuren työn<br>
Vääksyn kulttuuriympäristön selvitystyön ja historian kartoituksen<br>
suhteen kuin myös kulttuuriympäristön arvostuksen kohottamiseksi.<br>
Tätä taustaa vasten kunnan rakennustarkastajan huomautus tuntuu<br>
hyvin erikoiselta ja loukkaavalta.<br>
Valmistelija/esittelijä<br>
Rakennustarkastaja Tapio Tonteri<br>
puh. 044 778 0273, sähköposti etunimi.sukunimi@asikkala.fi<br>
Ehdotus<br>
<br>
Pysytetään purkupäätös voimassa.<br>
Kuten lupapäätöksessä todetaan Vääksyn osayleiskaavassa raken-<br>
<br>

nus on merkitty merkinnällä sr-2. Merkintä on keskimmäinen osayleiskaavassa käytetyistä sr-1, sr-2 ja sr-3. Osayleiskaavassa on viitattu vuonna 1998 tehtyyn inventointiin, joka on nimetty Asikkalan<br>
kulttuuriympäristöohjelmaksi. Kulttuuriympäristöohjelman kohdeinventointilomakkeessa luettelointiperuste on edustava esimerkki<br>
1920-luvun kouluarkkitehtuurista ja koulurakennus edustaa 1920-luvun klassismia.<br>
Osayleiskaavaa vanhemmassa asemakaavassa rakennusta ei ole<br>
merkitty suojeltavaksi. Koska purkuhakemus kuitenkin jätettiin, rakennustarkastaja selvitti rakennuksen arvoja.<br>
Selvitystyö paljasti muun muassa, että rakennuksen väritys ei ole alkuperäinen valkoinen ja näyttää siltä, että nykyinen väri ei edusta<br>
1920- luvun klassismia. Rakennuksen ikkunat on uusittu tehdastekoisiksi ja pielet pellitetty, peltikatto muutettu sekä uusittu, rakennuksen runkoon on tehty aukkoja ja ikkunoita on muurattu umpeen sekä<br>
maanpintaa on osittain korotettu rakennuksen vierestä.<br>
Rakennusinventoinnin kohdeinventointilomakkeessa luettelointiperuste on, että rakennus on edustava esimerkki 1920- luvun kouluarkkitehtuurista. Kun edellä mainittu selvitystyö osoitti, että rakennuksessa ei ole jäljellä alkuperäisestä julkisivusta juuri mitään (seinäväri, ikkunat, ikkuna- ja oviaukkoja muutettu, vesikatto uusittu ja muutettu) niin inventoinneissa merkityt arvot ovat menetetty vähintään<br>
suurimmalta osiltaan.<br>
Esityslistan oheismateriaalina on kuvia nykyisestä ja alkuperäisestä<br>
rakennuksesta. Niiden perusteella voi käydä vaikka paikan päällä toteamassa tilanne.<br>
Teknisellä lautakunnalla on hallintosäännön mukaan päätösvalta<br>
purkamisasioissa. Tekninen lautakunta on tehnyt päätökset asiassa<br>
26.3.2019 ja 14.5.2019 ja tekninen johtaja Harri Hirvonen on allekirjoittanut hakemukset.<br>
Purkulupapäätöksessä ei ole otettu kantaa Asikkalan kunnanvaltuuston, teknisen lautakunnan tai rakennushankkeen työryhmän tekemiin päätöksiin, koska niiden tekemistä päätöksistä voi valittaa<br>
erikseen, sen mukaan miten valitusoikeudesta on säädetty. Ympäristölautakunnalla ei ole oikeutta päättää toista instanssia koskevaa<br>
oikaisuvaatimusta.<br>
Tarkemmin vastaukset oikaisuvaatimuksiin:<br>
Oikaisuvaatimus 1:<br>
Ympäristölautakunnalla ei ole toimivaltaa hylätä teknisen lautakunnan päätöstä. Se, että kunnanvaltuuston lainvoimaisesta päätöksestä on tehty purkuhakemus KHO:lle, ei ole esteenä päätökselle, jossa<br>

tekninen lautakunta on päätösvaltainen. Todettakoon, että rakennustarkastajan tekemä purkupäätös on kuitenkin annettu KHO:lle<br>
tiedoksi.<br>
Sisäilmaongelmat, riskirakenteet, haitta-aineet eivät ole vaikuttaneet<br>
rakennuksen suojeluarvoihin.<br>
Mikäli kulttuuri- ja rakennushistoriallinen selvitys olisi tehty ennen<br>
purkupäätöstä, se olisi helpottanut rakennustarkastajan päätöksen<br>
tekemistä. Selvitys on päätöksessä vaadittu, jotta jälkipolville rakennus dokumentoidaan riittävällä tarkkuudella.<br>
Maakuntamuseo on antanut lausuntonsa 22.1.2019 ja se on päätöksessä todettu ja siihen on otettu kantaa. Maakuntamuseon<br>
30.5.2018 annettua lausuntoa ei ole pyydetty eikä käsitelty millään<br>
tavalla purkuhakemusta käsiteltäessä.<br>
Rakennustarkastaja on selvittänyt rakennuksen suojeluarvoja, jotka<br>
jokainen voi käydä vaikka paikan päällä toteamassa. Päätös on perustunut näihin tosiseikkoihin.<br>
Oikaisuvaatimus 2:<br>
Purkupäätöksessä on todettu asemakaava ajantasaiseksi koska rakennuspaikka on ennestään rakennettu ja mahdollistaa edelleen<br>
koulurakennuksen rakentamisen. Kun rakennuksen suojeluarvoja on<br>
selvitetty ja purkupäätös perustuu niihin, asemakaavan laatiminen<br>
alueelle on ilmeisen tarpeetonta.<br>
Rakennustarkastaja on vain luetellut rakennuksia Asikkalasta, jotka<br>
edustavat samaa rakentamisen ajanjaksoa kuin Vääksyn yhteiskoulun A-osa. Rakennukset ovat peräisin Asikkalan kulttuuriympäristöohjelma- nimisestä inventoinnista, josta asian voi käydä selvittämässä.<br>
Esimerkkinä suojeluarvojen menettämisestä: Inventoinnin kohdeinventointilomakkeessa seinien vuoraus on merkitty sileäksi rappaukseksi ja väriksi valkoinen. Kuka tahansa voi käydä toteamassa<br>
A-osan tämänhetkisen värin.<br>
Kattomuodon muuttaminen, ikkunoiden uusiminen, ulkovuorauksen<br>
värin vaihtaminen, aukkojen teko seiniin ja ikkunoiden muuraus umpeen ovat selkeitä remontteja, joihin purkupäätöksessä on vedottu.<br>
Oikaisuvaatimuksesta ei selviä mitä ylläpidollisilla laiminlyönneillä<br>
tarkoitetaan (mainintaa ei löydy päätöksestä) ja rakennuksen kunnon alentumista ei ole mainittu purkupäätöksen perusteluissa.<br>
Purkupäätöksessä on selkeästi sanottu, että osayleiskaavassa<br>
(Vääksyn osayleiskaava) aluetta ei ole merkitty kyläkuvallisesti arvokkaaksi alueeksi. Osayleiskaava on oikeusvaikutteinen, toisin kuin<br>

kulttuuriympäristöinventointi.<br>
Oikaisuvaatimuksessa mainittuihin tarkoituksenmukaisuusperiaatteisiin ei ole purkupäätöksessä vedottu, eikä niihin sen takia oteta kantaa.<br>
Rakennusten inventointityössä tutkitaan rakennusten historiaa ja<br>
sen arvoja. Tässä tapauksessa kun täydennysinventointia on tehty,<br>
niin ei ole selvitetty edes aiempaa inventointia puhumattakaan<br>
muusta selvitystyöstä. Tämän takia lopputuloksena on virheellinen<br>
inventointitieto. Tarkoituksena ei ole ollut loukata ketään, mutta asia<br>
on tuotava esiin jotta virheellistä tietoa ei käytettäisi suoraan kaavoituksessa vaan asioita tulee selvittää.<br>
Rakennustarkastuksessa ei ole ollut tietoja VYK:n kiinteistön historiasta vaan niitä on pyydetty omistajalta ja saatu haastattelemalla ihmisiä joilla tietoa on ollut. Rakennustarkastaja on siis tehnyt inventointityön, joka olisi kuulunut tehdä täydennysinventoinnin yhteydessä.<br>
Näin ollen katsotaan purkupäätös oikeaksi ja todetaan, ettei oikaisuvaatimuksissa ole esitetty perusteita kumota tehtyä purkupäätöstä.<br>
Todetaan, että päätöstä tehdessä on tullut tietoon 3.9.2019, että<br>
ELY-keskukselle on tullut vireille Vanhan Vääksyn kehittämisyhdistys ry:n esitys Vääksyn yhteiskoulun suojelemiseksi rakennusperinnön suojelemisesta annetun lain (498/2010) nojalla. Nyt oikaisuvaatimusten kohteena oleva purkamislupapäätös on tehty MRL:n nojalla. ELY-keskus ei ole vielä tehnyt päätöstä rakennuksen suojelemisesta ja se voi myös kieltää rakennuksen kulttuurihistoriallista merkitystä vaarantaviin toimenpiteisiin ryhtymisen. Näin ollen kyseinen ilmoitus ei estä tämän oikaisuvaatimuksen käsittelyä.<br>
Asian käsittely kokouksessa:<br>
Hannu Mäkinen ehdotti, että rakennustarkastajan purkulupapäätös<br>
kumotaan. Perusteluna on, että A-osa on suojattu sr-2 osayleiskaavamerkinnällä ja rakennus täyttää suojelun edellytykset. Satu Jaatinen kannatti ehdotusta.<br>
Puheenjohtaja päätti keskustelun ja totesi Hannu Mäkisen tehneen<br>
esittelijän esityksestä poikkeavan kannatetun esityksen, joten asia<br>
oli ratkaistava äänestämällä. Puheenjohtaja esitti suoritettavaksi nimenhuutoäänestyksen ja teki seuraavan äänestysesityksen: "Ne,<br>
jotka kannattavat esittelijän esitystä, vastaavat vuorollaan JAA ja ne,<br>
jotka kannattavat Hannu Mäkisen tekemää esitystä, vastaavat EI."<br>
Hyväksyttiin yksimielisesti puheenjohtajan äänestysesitys ja -tapa.<br>
Suoritetussa äänestyksessä annettiin 0 JAA-ääntä, 5 EI-ääntä (Satu<br>
Jaatinen, Heikki Laaksonen, Hannu Mäkinen, Jaana Ritvanen ja Eija<br>
Tornio) j 1 tyhjä ääni (Matti Raunio). Puheenjohtaja totesi äänestykPtk:n tark.<br>

sen tuloksen, jonka mukaan ympäristölautakunta hyväksyi Hannu<br>
Mäkisen tekemän muutosesityksen.<br>
Päätös<br>
<br>

Ympäristölautakunta kumoaa rakennustarkastajan purkulupapäätöksen.<br>
__________<br>

Oikaisuvaatimus purkamisluvasta 19-0058-P, VYK B-D osat<br>
674/10.03.00/2019<br>
YMPLTK 03.09.2019 § 62<br>
Kaksi yksityishenkilöä on tehnyt oikaisuvaatimuksen rakennustarkastajan päätöksestä purkamisluvan myöntämiselle Vääksyn yhteiskoulun B-D osiin.<br>
Purkamislupapäätös on esityslistan oheismateriaalina.<br>
2.7.2019 jätettyä valitusta (jäljempänä oikaisuvaatimus 1) on perusteltu sillä, että hakijoita on kaksi ja päätöksestä ei selviä milloin hakemus on jätetty. Päätöksestä ei selviä millä valtuuksilla lupaa on<br>
haettu. Näillä perusteilla hän pyytää lautakuntaa kumoamaan päätöksen.<br>
Lautakuntaa pyydetään ottamaan huomioon, että Asikkalan kunnanvaltuuston päätös perustuu rakennusten sisäilmaongelmiin ja riskirakenteisiin ja mikään ei osoita, että sisätilaa tai rakenteita olisi päätetty tutkia tai että joku toimielin olisi hyväksynyt tehdyn sisäilmatutkimuksen tai rakenneselvityksen.<br>
4.7.2019 jätetyssä valituksessa (jäljempänä oikaisuvaatimus 2) vaaditaan päätöksen kumoamista ja teknisen lautakunnan myöntämä<br>
hakemus purkulupien myöntämisestä on hylättävä tai käsittelyä on<br>
siirrettävä siksi, kunnes KHO on ratkaissut hakemuksen kunnanvaltuuston 4.6.2018 § 25 tekemän päätöksen purkamiseksi.<br>
Oikaisuvaatimusta 2 perustellaan seuraavasti:<br>
Rakennuksessa on tavattu vähäisiä sisäilmaongelmia ja rakenteissa<br>
on riskirakenteita. Asikkalan valtuusto on päättänyt, että rakennuk­<br>
set puretaan uuden rakennettavan koulun sekä tarvittavan pihan<br>
tieltä. Päätöksen purkuhakemus KHO:lle perustuu siihen, että val­<br>
tuuston jäsenet eivät ole saaneet oikeita ja riittäviä tietoja asian rat­<br>
kaisemiseksi.<br>
Harri Hirvosen vastineeseen huomautuksista:<br>
Työryhmä on tehnyt päätöksen B ja C ­osien osalta perustuen laa­<br>
jaan peruskorjauksen tarpeeseen ja siihen, ettei peruskorjauksen<br>
onnistumisesta ole varmuutta. Kuitenkaan tutkimuksen tuloksia ei<br>
ole annettu tiedoksi työryhmälle.<br>
B­D osien rakennushistoriallinen selvitys olisi pitänyt tehdä ennen<br>
purkuhakemuksen jättämistä. Sen tekeminen on myöhäistä lainvoi­<br>
maisen purkuluvan jälkeen. B­D osien osalta kulttuurihistoriallista ar­<br>
voa ei ole katsottu olevan, mutta niitä ei ole selvitetty. Riskirakenteet<br>
ovat menneen syksyn aikana konkretisoituneet ja koulussa on jou­<br>
duttu tekemään väliaikaisia järjestelyjä sisäilman laadun takaamisek­<br>
si.<br>
Ptk:n tark.<br>

<br>
Rakennustarkastajan päätöksen perustelut:<br>
Vaikka hakemuksessa todetaan kohteessa olevan rakennushistorial­<br>
lista ja/tai historiallista ja/tai maisemallista arvoa, rakennustarkasta­<br>
jan perusteluna todetaan, ettei rakennuksessa näytä olevan raken­<br>
nushistoriallisia tai maisemallisia arvoja.<br>
Maakuntamuseon 30.5.2018 antamaa lausuntoa ei ole annettu tie­<br>
doksi tekniselle lautakunnalle, kunnanhallitukselle tai kunnanvaltuus­<br>
tolle, joten lausunto ei ole voinut olla päätöksentekijöiden tiedossa.<br>
Lausunnosta on tehty kirjauksia, mutta oleellinen lausuma on jätetty<br>
mainitsematta. Lain edellytykset eivät täyty lausunto pyytämällä ja<br>
merkitsemällä vain pyydetyksi ja vastaanotetuksi.<br>
Maakuntamuseo on lausunnossaan todennut rakennuksen A­osan<br>
kulttuurihistoriallisesti merkittäväksi ja paikallisesti arvokkaaksi ja<br>
muuta poikkeavaa asiantuntijaselvitystä ei ole esitetty. Ihmettelyä<br>
herättää mistä rakennustarkastajan rakennushistoriallinen päättely<br>
on peräisin.<br>
Rakennustarkastajan päätöstä on tarkasteltava puhtaasti oikeudelli­<br>
sena kysymyksenä. Päätös tulee perustua tosiseikkoihin eikä henki­<br>
lökohtaisiin mielipiteisiin ja sen johdosta se on vastoin MRL:n mää­<br>
räyksiä ja on siten kumottava.<br>
Valitukset ja perustelut on kirjattu lyhennettynä. Alkuperäiset valitukset ovat liiteaineistossa.<br>
Valmistelija/esittelijä<br>
Rakennustarkastaja Tapio Tonteri<br>
puh. 044 778 0273, sähköposti etunimi.sukunimi@asikkala.fi<br>
Ehdotus<br>
<br>
Pysytetään purkupäätös voimassa.<br>
Päätöksessä on todettu, että asemakaavassa ja osayleiskaavassa<br>
B-, C-, ja D-osaa ei ole merkitty suojeltavaksi rakennusryhmäksi.<br>
Oikaisuvaatimuksissa ei ole osoitettu purkupäätöksen perusteluja<br>
vääriksi, joten päätöksen kumoamiseen ei ole perusteita.<br>
Perustelut oikaisuvaatimus 1:<br>
Purkuhakemuksen hakija on Asikkalan kunta ja sen on allekirjoittanut tekninen johtaja Harri Hirvonen.<br>
Päätöksessä on mainittu, että tekninen lautakunta on päättänyt<br>
asiasta 26.3.2019 § 27 ja käsitellyt oikaisuvaatimuksen 14.5.2019 §<br>
34. Teknisen lautakunnan toimivaltaan kuuluu rakennusten purkamisasiat.<br>
<br>
Ptk:n tark.<br>
<br>

<br>
Purkupäätöstä ei ole perusteltu sisäilmaongelmilla tai riskirakenteilla, joten niihin ei oteta kantaa. Päätös on perustunut rakennuksen<br>
inventoituihin suojeluarvoihin.<br>
Perustelut oikaisuvaatimus 2:<br>
Ympäristölautakunnalla ei ole toimivaltaa hylätä teknisen lautakunnan päätöstä. Se, että kunnanvaltuuston lainvoimaisesta päätöksestä on tehty purkuhakemus KHO:lle, ei ole esteenä päätökselle, jossa<br>
tekninen lautakunta on päätösvaltainen. Todettakoon, että rakennustarkastajan tekemä purkupäätös on kuitenkin annettu KHO:lle<br>
tiedoksi.<br>
Sisäilmaongelmat, riskirakenteet, haitta-aineet eivät ole vaikuttaneet<br>
rakennuksen suojeluarvoihin ja siten päätöksen perusteluihin.<br>
Mikäli kulttuuri- ja rakennushistoriallinen selvitys olisi tehty ennen<br>
purkupäätöstä, se olisi helpottanut rakennustarkastajan päätöksen<br>
tekemistä. Selvitys on päätöksessä vaadittu, jotta jälkipolville rakennus dokumentoidaan riittävällä tarkkuudella.<br>
Maakuntamuseo on antanut lausuntonsa 22.1.2019, se on päätöksessä todettu ja siihen on otettu kantaa. Maakuntamuseon<br>
30.5.2018 annettua lausuntoa ei ole pyydetty rakennusvalvonnan<br>
toimesta, eikä sitä ole käsitelty millään tavalla purkuhakemusta päätettäessä.<br>
Rakennustarkastaja on selvittänyt päätöksen pohjaksi rakennuksen<br>
suojeluarvoja, jotka jokainen voi käydä vaikka paikan päällä toteamassa. Päätös on perustunut näihin tosiseikkoihin.<br>
Asian käsittely kokouksessa:<br>
Hannu Mäkinen ehdotti, että rakennustarkastajan purkulupapäätös<br>
kumotaan. Ehdotusta ei kannatettu.<br>
Päätös<br>
<br>
Ptk:n tark.<br>
<br>
Esittelijän ehdotus hyväksyttiin.<br>
__________<br>

<br>
Vastine Vaasan hallinto-oikeudelle jätettyyn valitukseen koskien Etelä-Suomen<br>
aluehallintoviraston lupapäätöstä Navetan toiminnan laajentamisesta<br>
ESAVI/25921/2018<br>
YMPLTK 03.09.2019 § 63<br>
Vaasan hallinto-oikeus pyytää Asikkalan ympäristölautakunnalta<br>
vastinetta valitukseen koskien Etelä-Suomen aluehallintoviraston lupapäätöstä navetan toiminnan laajentamisesta.<br>
Valittajat vaativat, että<br>
1) Vaasan hallinto-oikeus hylkää aluehallintoviraston päätöksen; tai<br>
2) Mikäli lupa myönnetään, luvan ehtoja tulee muuttaa seuraavien määräysten osalta:<br>
<br>
Sijainti tulee muuttaa, jotta eläinsuojasta ei syntyisi<br>
niin suuria vaikutuksia valittajan kiinteistölle.<br>
<br>
Lietesäiliö tulee kattaa ja vaatia erinäisiä rakennusteknisiä ratkaisuja.<br>
Valmistelija/esittelijä<br>
Ympäristönsuojelusihteeri Anniina Jäntti<br>
p. 044 778 0277, anniina.jantti@asikkala.fi<br>
Ehdotus<br>
<br>
Ympäristölautakunta toteaa, että valituksessa ei ole tuotu esiin sellaisia seikkoja, joiden johdosta ympäristölautakunnalla olisi huomautettavaa.<br>
<br>
Päätös<br>
<br>
Ehdotus hyväksyttiin.<br>
__________<br>
<br>
Ptk:n tark.<br>

<br>
Viranhaltijapäätökset<br>
YMPLTK 03.09.2019 § 64<br>
Ehdotus<br>
<br>
Ympäristölautakunta hyväksyy ja merkitsee tiedokseen seuraavat viranhaltijapäätökset:<br>
Rakennustarkastaja:<br>
Rakennusvalvonnan julkipanolista § 103 - 123.<br>
Ympäristönsuojelusihteeri:<br>
§ 3/2019 Poikkeaminen Asikkalan kunnan ympäristönsuojelumääräyksistä / rakennuksen polttaminen.<br>
§ 4/2019 Poikkeaminen Asikkalan kunnan ympäristönsuojelumääräyksistä / puhdistettujen vesien imeyttäminen maaperään.<br>
<br>
Päätös<br>
<br>
Ptk:n tark.<br>
<br>
Ehdotus hyväksyttiin.<br>
__________<br>

<br>
Tiedoksiantoasiat<br>
YMPLTK 03.09.2019 § 65<br>
Ehdotus<br>
<br>
Ympäristölautakunta merkitsee tiedokseen seuraavat asiat:<br>
-<br>
<br>
-<br>
<br>
-<br>
<br>
-<br>
<br>
Päätös<br>
<br>
Ptk:n tark.<br>
<br>
Kymijoen vesi ja ympäristö ry:<br>
Vääksyn jätevedenpuhdistamon lietetutkimuksen tulokset.<br>
Näytteen sisältämät raskasmetallipitoisuudet olivat selvästi alle<br>
enimmäispitoisuuksien, joten tutkittujen ominaisuuksien osalta<br>
lietettä voi käyttää lannoitteena.<br>
Kymijoen vesi ja ympäristö ry:<br>
Vääksyn jätevedenpuhdistamon neljännevuosiyhteenveto huhti-kesäkuu 2019.<br>
Puhdistamo toimi jakson aikana hyvin ja jaksolle asetetut lupa­<br>
ehdot saavutettiin.<br>
Kymijoen vesi ja ympäristö ry:<br>
Vääksyn vedenpuhdistamon tarkkailuraportti 4/2019.<br>
Puhdistamo toimi jaksolle ja yksittäisille näytteille asetettujen eh­<br>
tojen mukaisesti.<br>
Hämeen ELY:<br>
Lausunto laiturin rakentamiseen ja ruoppaukseen, Päijänne,<br>
Asikkala (HAMELY/1097/2019).<br>
Hämeen ELY:<br>
Päätös luonnonsuojelualueen perustamisesta; Niinivuoren luonnonsuojelualue.<br>
Hämeen ELY:<br>
Päätös JELD-WEN Suomi Oy:n Vääksyn ovitehtaalle 3.11.2016<br>
myönnetyn ympäristölupapäätöksen (ESAVI/112/04.08/2014) lupamääräyksen 1. mukaisesta VOC-päästöjen vähentämisohjelmasta.<br>
Tiedoksi: Hämeen ELYn lähettämä selvityspyyntö Päijänteellä<br>
tehdystä ruoppauksesta.<br>
Eurofins Environment Testing Finland Oy:<br>
Tutkimustodistus valtatie 24 pohjavesiseuranta.<br>
<br>
Ehdotus hyväksyttiin.<br>
__________<br>

<br>
Muut asiat<br>
YMPLTK 03.09.2019 § 66<br>
Hinku-kunnat ovat mukana Nollapäästöpäivässä (Zero Emissions<br>
Day) 21.9.2019.<br>
Seuraava kokous pidetään keskiviikkona 9.10.2019 klo 17.00.<br>
__________<br>
<br>
Ptk:n tark.<br>

Toimielin<br>
<br>
Kokouspäivämäärä<br>
<br>
Ympäristölautakunta<br>
<br>
3.9.2019<br>
<br>
MUUTOKSENHAKUKIELLOT<br>
Kieltojen perusteet<br>
<br>
Seuraavista päätöksistä ei saa tehdä kuntalain 134 §:n mukaan oikaisuvaatimusta eikä kunnallisvalitusta, koska päätös koskee vain valmistelua tai täytäntöönpanoa.<br>
Pykälät 58-60, 63-66<br>
<br>
Koska päätöksestä voidaan tehdä kuntalain 134 § mukaan kirjallinen oikaisuvaatimus, seuraaviin<br>
päätöksiin ei saa hakea muutosta valittamalla.<br>
Pykälät<br>
<br>
Hallintolainkäyttölain 5 §:n / muun lainsäädännön mukaan seuraaviin päätöksiin ei saa hakea<br>
muutosta valittamalla.<br>
Pykälät ja valituskieltojen perusteet<br>
<br>
OIKAISUVAATIMUSOHJEET<br>
Oikaisuvaatimusviranomainen ja -aika<br>
<br>
Seuraaviin päätöksiin tyytymätön voi tehdä kirjallisen oikaisuvaatimuksen. Viranomainen, jolle oikaisuvaatimus tehdään, osoite, postiosoite, sähköposti ja fax.<br>
<br>
Asikkalan ympäristölautakunta<br>
osoite: Rusthollintie 2, 17200 VÄÄKSY<br>
postiosoite: PL 6, 17201 VÄÄKSY<br>
sähköposti: kirjaamo@asikkala.fi<br>
fax: (03) 888 6268<br>
Pykälät<br>
<br>
Oikaisuvaatimus-kir<br>
jelmän sisältö ja toimittaminen<br>
<br>
Oikaisuvaatimus on tehtävä 14 päivän kuluessa päätöksen tiedoksisaannista.<br>
Oikaisuvaatimusaikaa laskettaessa tiedoksisaantipäivää ei oteta lukuun.<br>
Katso jäljempänä.<br>
<br>
Liitetään pöytäkirjaan.<br>
<br>
Ptk:n tark.<br>
<br>
24 / 25<br>
<br>
ASIKKALAN KUNTA<br>
<br>
Pöytäkirja<br>
<br>
7/2019<br>
<br>
VALITUSOSOITUS<br>
Valitusviranomainen ja valitusaika<br>
<br>
Seuraaviin päätöksiin voidaan hakea muutosta kirjallisella valituksella. Valitusaika alkaa päätöksen tiedoksisaannista. Valitusaikaa laskettaessa tiedoksisaantipäivää ei<br>
oteta lukuun.<br>
Valitusviranomainen<br>
Kunnallisvalitus<br>
§<br>
<br>
Hämeenlinnan hallinto-oikeus<br>
Raatihuoneenkatu 1, 13100 HÄMEENLINNA<br>
hameenlinna.hao@oikeus.fi<br>
puh: 029 56 42210<br>
fax: 029 56 42269<br>
Valitusaika: 30 päivää<br>
<br>
Hallintovalitus<br>
<br>
Valitusviranomainen<br>
<br>
§ 61<br>
<br>
Hämeenlinnan hallinto-oikeus<br>
Raatihuoneenkatu 1, 13100 HÄMEENLINNA<br>
hameenlinna.hao@oikeus.fi<br>
puh: 029 56 42210<br>
fax: 029 56 42269<br>
Päätöksen antopäivä 6.9.2019 Valitusaika päättyy 6.10.2019<br>
<br>
Hallintovalitus<br>
§ 62<br>
<br>
Valitusviranomainen<br>
<br>
Hämeenlinnan hallinto-oikeus<br>
Raatihuoneenkatu 1, 13100 HÄMEENLINNA<br>
hameenlinna.hao@oikeus.fi<br>
puh: 029 56 42210<br>
fax: 029 56 42269<br>
Valitusaika: 30 päivää<br>
<br>
Oikaisuvaatimus-/<br>
valituskirjelmän sisältö ja toimittaminen<br>
<br>
Oikaisuvaatimuskirjelmässä / valituskirjelmässä on ilmoitettava<br>
<br>
valittajan nimi, ammatti, asuinkunta ja postiosoite<br>
<br>
päätös, johon haetaan muutosta<br>
<br>
miltä osin päätökseen haetaan muutosta ja mitä muutoksia siihen vaaditaan tehtäväksi<br>
<br>
muutosvaatimuksen perusteet<br>
Valituskirjelmä on valittajan tai valituskirjelmän muun laatijan asiamiehen omakätisesti allekirjoitettava. Jos ainoastaan laatija on allekirjoittanut oikaisuvaatimuskirjelmän / valituskirjelmän, siinä on<br>
mainittava myös laatijan ammatti, asuinkunta ja postiosoite.<br>
Oikaisuvaatimuskirjelmään / valituskirjelmään on liitettävä päätös, josta valitetaan, alkuperäisenä<br>
tai jäljennöksenä sekä todistus siitä, minä päivänä päätös on annettu tiedoksi tai muu selvitys oikaisuvaatimus- / valitusajan alkamisen ajankohdasta.<br>
Oikaisuvaatimuskirjelmään / valituskirjelmään on liitettävä asiakirjat, joihin oikaisuvaatimuksen tekijä / valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle.<br>
Asiamiehen on liitettävä valtakirja sen mukaan kuin hallintolain 12 §:ssä / HLL 21 §:ssä säädetään.<br>
Oikaisuvaatimusasiakirjat / valitusasiakirjat on toimitettava oikaisuvaatimus- / valitusviranomaiselle viimeistään oikaisuvaatimus- / valitusajan viimeisenä päivänä ennen viraston aukioloajan päättymistä. Jos oikaisuvaatimus- / valitusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa asiakirjat toimittaa viranomaiselle ensimmäisenä sen jälkeisenä arkipäivänä. Asiakirjat toimitetaan viranomaisen asiointiosoitteeseen lähettäjän<br>
omalla vastuulla. Tämä voidaan tehdä myös postitse, sähköisesti tai lähetin välityksellä. Postiin<br>
asiakirjat on jätettävä niin ajoissa, että ne ehtivät perille ennen oikaisuvaatimus- / valitusajan päättymistä.<br>
<br>
Lisätietoja<br>
<br>
Valitusasiakirjat voi toimittaa myös: nimi, osoite ja postiosoite<br>
Pykälät<br>
Tuomioistuinmaksulain 31.12.2018 /1383 mukaan oikeudenkäyntimaksut hallinto-oikeuteen<br>
1.1.2019 alkaen vireille tulevien asioiden osalta ovat seuraavat: Hallinto-oikeudessa valituksen käsittelystä perittävä oikeudenkäyntimaksu on 260 euroa. Mikäli hallinto-oikeus muuttaa valituksenalaista päätöstä muutoksenhakijan eduksi, oikeudenkäyntimaksua ei peritä. Maksua ei myöskään<br>
peritä eräissä asiaryhmissä eikä myöskään mikäli asianosainen on muualla laissa vapautettu<br>
maksusta. Maksuvelvollinen on vireillepanija ja maksu on valituskirjelmäkohtainen.<br>
Yksityiskohtainen oikaisuvaatimusohje / valitusosoitus liitetään pöytäkirjanotteeseen.<br>
<br>
Ptk:n tark.<br>

